proxectonos/corpus_dominio_legal_administrativo_tmp huggingface dataset:
02/10/2012 | Administración LocalMunicipal
Val do Dubra
Anuncio aprobación definitiva modificación Ordenanza fiscal 23

O Pleno do Concello de Val do Dubra, na sesión extraordinaria do día 26 de xullo de 2012 acordou aprobar inicialmente a modificación da Ordenanza fiscal núm.23 relativa expedición de licenzas urbanísticas. De acordo co disposto no artigo 17 do Real decreto lexislativo 2/2004, do 5 de marzo, o expediente estivo sometido ao trámite de información pública durante o prazo de 30 días, sen que durante este se presentase ningunha alegación ou reclamación, polo que se entende definitivamente adoptado o acordo referido. Publícase a continuación o texto íntegro da devandita modificación para os efectos da súa entrada en vigor. Artigo 2º.- Feito impoñible Constitúe o feito impoñible da taxa a actividade municipal, técnica e administrativa, dirixida a verificar se os actos de ocupación, construción, edificación e uso do solo e do subsolo que vaian realizarse no municipio (entre outros os seguintes: licenzas de autorización para a segregación de parcelas urbanas, licenzas de primeira ocupación de vivendas unifamiliares, licenzas de primeira ocupación de vivendas colectivas, licenzas de primeira ocupación de naves e instalacións industriais e comerciais, instalación de tanques, depósitos de almacenamento de auga, piscinas, etc., así como outros depósitos de almacenamento de gas, petróleos, gasóleos e similares, instalación de quioscos en vía pública, instalación de carteis publicitarios, fixación de liñas e rasantes de edificacións, construción de edificacións, demolición de edificacións e por toda aquela actividade municipal que se axuste ao feito impoñible desta ordenanza e non apareza especificada nos epígrafes destas tarifas, esixirase unha taxa mínima) se axustan ao ordenamento urbanístico vixente e se reúnen as condicións esixibles de seguridade, salubridade, habitabilidade e accesibilidade, todo isto de conformidade co establecido no artigo 194 da Lei 9/2002, do 30 de decembro, de ordenación urbanística e protección do medio rural de Galicia e a súa normativa de desenvolvemento. Artigo 7º.- Tarifa Establécese unha tarifa única de 70,00 euros por todas as actividades descritas no artigo 2º desta ordenanza. Por toda aquela actividade municipal que se axuste ao feito impoñible desta ordenanza e non apareza especificada nos epígrafes destas tarifas, esixirase unha taxa mínima de 70 euros. Estas tarifas sufrirán un incremento anual automático igual ó IPC oficial correspondente ó ano natural anterior. A dita modificación entrará en vigor ao día seguinte da súa publicación no BOP Val do Dubra, 24 de setembro de 2012 O alcalde Ramón Varela Mariño
02/10/2012 | Administración LocalMunicipal
Rianxo
Recadación
Modificación da Ordenanza fiscal reguladora da taxa pola prestación de servizos para uso e disfrute da piscina municipal e instalacións anexas

ANUNCIO Ós efectos do artigo 17 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, expóñense ó público os acordos provisionais de: – Modificación da Ordenanza fiscal reguladora da taxa pola prestación de servizos para uso e disfrute da piscina municipal e instalacións anexas. O Prazo de exposición pública e de presentación das reclamacións: trinta días hábiles a partir do seguinte á data de publicación deste anuncio no Boletín Oficial da Provincia. Rianxo, 20 de setembro de 2012. O ALCALDE Adolfo Muiños Sánchez
02/10/2012 | Administración LocalMunicipal
Ribeira
Anuncio de cobranza

ANUNCIO DE COBRANZA Por Decreto da Alcaldía de data 15.09.2012, no Concello de Riveira vénse de aprobar o padrón fiscal polo concepto de vados permanentes e reserva de vía pública, correspondente ao exercicio 2012. De acordo co establecido no art.102.3 da Lei 58/2003, do 17 de decembro, xeral tributaria, así como nos artigos 24 e seguintes do Real decreto 939/05 do 29 de xullo, polo que se aproba o Regulamento xeral de recadación, ponse en coñecemento dos interesados que nas oficinas municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, reguladora da xurisdición contenciosa administrativa. O prazo de ingreso en período voluntario comeza o día 16 de setembro e concluirá o 15 de novembro, ambos os dous inclusive, do ano actual. Modalidades de ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do período voluntario.2. Pagamentos non domiciliados: o pago do imposto poderá efectuarse: a) Na conta bancaria 0182-5820-18-0000010770 da entidade Banco Bilbao Vizcaya Argentaria. b) Nas oficinas municipais do Concello, de luns a venres, en horario de 9.30 a 13.30 horas. Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei xeral tributaria. En Riveira, a 15 de setembro de 2012. O alcalde MANUEL RUIZ RIVAS
02/10/2012 | Administración LocalMunicipal
Cabanas
Adxudicación de xestión do servizo PAI das Viñas

ANUNCIO Por acordo do Pleno da Corporación, con data 6 de setembro de 2012, adxudicouse o contrato de xestión do servizo público do Punto de Atención a Infancia de As Viñas, mediante a modalidade de concesión, o que se fai público aos efectos do artigo 138 do Texto Refundido da Lei de Contratos do Sector Público. Entidade adxudicadora. a) Organismo: Concello de Cabanas. b) Dependencia que tramita o expediente: Secretaría. c) Número de expediente: Cs/PAI. d) Dirección de internet do perfil do contratante: cabanas. es Obxecto do contrato:. a) Tipo de contrato: xestión de servizo público. b) Descrición: punto de atención á infancia das Viñas. c) Medio publicación do anuncio de licitación: BOP e perfil contratante. d) Data publicación do anuncio licitación: 8 de agosto de 2012. Tramitación e procedemento. a) Tramitación: urxente. b) Procedemento: aberto. Orzamento base de licitación. a) Importe neto: 25 euros/hora de apertura do centro, sen ive. Adxudicación. a) Data: 6 de setembro de 2012. a) Contratista: Aurora, Pilar y Ana, S. L. b) Importe adxudicación: Importe neto: 22,50 euros/hora de apertura do centro, sen IVE. Cabanas, 7 de setembro de 2012. O alcalde Asdo.: Germán Castrillón Permuy
02/10/2012 | Administración LocalMunicipal
Ames
Proxecto urbanización P. M6.01

A Xunta de Goberno Local, en sesión ordinaria celebrada o 21 de xuño de 2012, acordou aprobar definitivamente o proxecto de urbanización da Área de Planeamento Remitido APR M6-01 “Rúa do Seixo – Rúa Codeseira” O que se fai público de conformidade co establecido no artigo 141.4 do Real Decreto 2159/1978, de 23 de xuño, polol que se aproba el Regulamento de Planeamento para o Desenvolvemento e Aplicación da Lei sobre Réxime do Solo e Ordenación Urbana. Ames, 03 de setembro de 2012 O Alcalde Santiago V. Amor Barreiro
02/10/2012 | Administración LocalMunicipal
Santa Comba
Modificación de créditos 1/2012, competencia Pleno

O Pleno da Corporación municipal, en sesión ordinaria celebrada o día 27 de setembro de 2012, acordou a aprobación inicial do expediente de modificación de créditos núm.1/2012, de competencia do Pleno, coa modalidade de transferencia de créditos, entre partidas de gastos de distinto grupo de función. En cumprimento do disposto no artigo 169.1 por remisión do 179.4 do Real decreto 2/2004, de 5 de marzo, polo que se aproba o Texto refundido da lei reguladora das facendas locais, sométese o expediente a información pública polo prazo de quince días a contar desde o día seguinte o da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentan alegacións, se considerará aprobado definitivamente o dito acordo. Santa Comba, 28 de setembro de 2012. O ALCALDE-PRESIDENTE, Asdo.: Antonio Manuel Landeira Gallardo.
02/10/2012 | Administración LocalMunicipal
Ribeira
Notificación por edicto

De conformidade co disposto no artigo 59.5 da Lei 30/1992, de 26 de novembro, de Réxime xurídico das administración públicas e do procedemento administrativo común, se NOTIFICA a empresa Exclusivas Deportivas Gallegas S. L. (EXDEGA) devolución da factura expedida na data 29.12.11 co nº 5475, xa que téndose intentado a notificación no seu último domicilio coñecido, esta non se puido practicar. Riveira, a vinte de setembro de 2012. O ALCALDE Manuel Ruiz Rivas
02/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 100/2012

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: L. M. T. S., C. T. C., estrada. Martinete. Situación: concello da Coruña. Características Técnicas: Liña eléctrica de media tensión subterránea a 15/20 kV, cunha lonxitude de 0,096 km, coa orixe en empalmes proxectados a realizar na L. M. T. S. GRN-733 (expediente 192/96), tramo entre o C. T. Martinete, 19 (expediente 310/01) e o C. T. Pocomaco, n° 1 (expediente 30.503), condutor tipo 2RHZ1-2OL-12/20 Kv 3(1X240 Al), e final no C. T. C. estrada Martinete proxectado. Centro de transformación non prefabricado, cunha potencia de 400 kVA e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de setembro de 2012 Susana Vázquez Romero Xefa territorial da Coruña
02/10/2012 | Administración LocalMunicipal
Neda
Padrón de auga e saneamento do terceiro trimestre

A Xunta de Goberno Local deste Concello, na sesión do día 20 de setembro 2012, adoptou, entre outros, o seguinte acordo: 1.º.–Aprobar o padrón de contribuíntes pola taxa de subministración de auga potable e sumidoiros, correspondente ó 3.º trimestre do 2012, sendo o seu resumo o seguinte: 2.º.–De acordo co disposto na Lei xeral tributaria, as matrículas e os padróns aprobados expóñense ó público nas oficinas do Concello, durante un mes, contado a partir da públicación no Boletín Oficial da Provincia, durante dito prazo os interesados poderán examinalos e impoñer contra os mesmos e ante a Xunta de Goberno Local o recurso de reposición previo ó contencioso-administrativo o que se refire o artigo 108 da Lei 7/85, do 2 de abril.3.º.–O anuncio de publicación no BOP produce os efectos de notificación colectiva ó abeiro do disposto na citada Lei anterior.4.º.–O cobramento das taxas aprobadas, verificarase na forma e período que se establecen nas respectivas ordenanzas reguladoras. Vila de Neda, 20 de setembro do 2012. O ALCALDE Asinado: José Ignacio Cabezón Lorenzo
02/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30485. Mellora de camiños

ANUNCIO INFORMACIÓN PÚBLICA CLAVE: DH. W.15.30485 O Concello de Valdoviño, con CIF P1508800-H e con enderezo en Porta do Sol, s/n.15552 Valdoviño. Solicita AUTORIZACIÓN para mellora de camiños na zona de policía do río Porto Novo e outros, no T. M. de Valdoviño. As obras solicitadas consisten na acondicionamento dos camiños de Figueira-Vilaboa, Marnela de Abaixo-Pantín, Pena-Esperón mediante limpeza de cunetas, base de 0,10 m de pedra 40/70 e unha capa de riego asfaltico, en 3,00 m de ancho e nunha lonxitude de 230,00 m, 75,00 m e 550 m, respectivamente. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A, 15005 A Coruña, onde se atopa exposto o expediente de que se trata, para que poida ser examinado por quen o desexe. A Coruña, 14 de setembro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro
02/10/2012 | Administración LocalMunicipal
Val do Dubra
Anuncio procedemento de incidencia ambiental, recoñecemento incursión en situación legal de fora de ordenación de tres naves e un galpón, taller de automóviles, instado por D. Alfredo Muíño Viña

Solicitando desta Alcaldía D. Santiago Ariel Gavin Temo, licenza municipal para instar a declaración de incursión na situación legal de fora de ordenación total de tres naves e un galpón no lugar de Foxo número 6, da parroquia de Rial, deste Termo Municipal, cumprindo o disposto no art.8.3 do Decreto 133/2008, do 12 de xuño, ano que se regula a avaliación de incidencia ambiental, sométese a información pública por período de 20 días hábiles, coa fin de que durante este prazo –que comezará a contarse dende o día seguinte ó da inserción do presente edicto no Boletín Oficial da Provincia e no DOG-, poidan examina-lo expediente na secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Val do Dubra, 24 de setembro de 2012. O Alcalde. Oda Ilarduya Kearney.
03/10/2012 | Administración LocalMunicipal
Fene
Secretaría
Anuncio de notificación por imposibilidade de realizala por outros medios a Máximo Vega

De conformidade co disposto no artigo 59.5 da Lei 30/1992 de 26 de novembro de Réxime xurídico das administracións públicas e do procedemento adminsitrativo común, e despois de intentar a notificación en dúas ocasións no domicilio que figura no expediente, feito do que se ten constancia no mesmo, publícase a seguinte resolución dirixida a David Vincent Cariñana Birsan: “Coa salvidade prevista no artigo 206 do Real Decreto 2568/1986 de 28 de, novembro, polo que se aproba o Regulamento de organización, funcionamento e réxime xurídico das entidades locais, poño no seu coñecemento que o Concello Pleno, en sesión ordinaria celebrada en data 2 de agosto de 2012, no seu punto 6, adoptou o seguinte acordo: “Consta no expediente o seguinte ditame favorable da Comisión Informativa de Urbanismo e Obras, realizada o 24 de xullo de 2012, que foi aprobado por unanimidade dos seus membros presentes: <<O camiño sito na parroquia de Sillobre denominado rúa Taboado e que une os viais municipais Costa da Lagarteira e Ortel non consta no inventario de bens municipais do concello. Existen indicios da súa titularidade pública, como é a declaración de propietarios colindantes, o seu uso público continuado, a disposición das vivendas ao seu carón e o feito de que sirva de enlace con outros viais de titularidade pública. Faise preciso para poder resolver dúbidas xurdidas a nivel urbanístico a súa consideración como público ou privado na súa traza actual. Por todo o exposto e vistos os artigos 48 e seguintes do Regulamento de bens das Entidades Locais, propoño ao Pleno da Corporación a adopción do seguinte ACORDO: 1.- Iniciar un expediente de investigación de oficio para determinar a posible titularidade pública do camiño.2.- Publicar o acordo de iniciación no BOP e taboleiro de anuncios do concello concedendo un prazo dun mes aos posibles afectados para que aleguen o que estimen oportuno.3.- Dar traslado do acordo de iniciación aos afectados coñecidos e identificables.4.- Notificar o presente acordo de iniciación á Administración Estatal e Autonómica.5.- Finalizado o período de exposición pública, procédese, por parte da alcaldía, á apertura dun período de proba, de conformidade cos artigos 51 e seguintes do RBEL.>> Ao non haber debate, o Pleno da Corporación en votación ordinaria e por unanimidade dos seus membros presentes acorda: 1.- Iniciar un expediente de investigación de oficio para determinar a posible titularidade pública do camiño.2.- Publicar o acordo de iniciación no BOP e taboleiro de anuncios do concello concedendo un prazo dun mes aos posibles afectados para que aleguen o que estimen oportuno.3.- Dar traslado do acordo de iniciación aos afectados coñecidos e identificables.4.- Notificar o presente acordo de iniciación á Administración Estatal e Autonómica.5.- Finalizado o período de exposición pública, procédese, por parte da alcaldía, á apertura dun período de proba, de conformidade cos artigos 51 e seguintes do RBEL.” Fene, 20 de setembro de 2012 O alcalde Gumersindo Pedro Galego Feal
03/10/2012 | Administración LocalMunicipal
Ares
Anuncio de licitación. Contratación de obra: parque fluvial río Xunqueira. Pedrós

Segundo acordo adoptado pola Xunta Municipal de Goberno de data 27 de setembro do 2012 polo que se anuncia a contratación das obras de “PARQUE FLUVIAL RÍO XUNQUEIRA. PEDRÓS” mediante procedimiento negociado con publicidade e tramtación urxente. I. Obxeto do contrato: A execución da obra “PARQUE FLUVIAL RÍO XUNQUEIRA. PEDRÓS” II. Tipo de licitación: 39.915,16 Euros, (IVE ENGADIDO) III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 27-09-2012 e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de cinco días hábiles contados dende a publicación do presente anuncio no BOP, Ares, 1 de outubro do 2012 O Alcalde Asdo.- Julio Ignacio Iglesias Redondo
03/10/2012 | Administración LocalMunicipal
Muxía
Publicación anuncio construción establo en Senande promovido por M.ª Carmen Barrientos Puente

De acordo co establecido no Decreto 133/2008, polo que se regula a avaliación de incidencia ambiental, publícase durante o prazo de 20 días o expediente incoado por Precious Bacelo Mateos Aparicio, para a construcción dun establo en Senande, Muxía, coa fin de que os interesados no expediente poidan presentar as alegacións que estimen oportunas ós seus dereitos. Muxía, 26 de setembro de 2012 O Alcalde Félix Porto Serantes
03/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Anuncio pago depósitos previos. Clave: AC/12/003.06. Termo municipal: Ponteceso. Obra: mellora da intersección na AC-424 (PK 1+550) coa DP 6803. Acceso a Balarés

En cumprimento do disposto no artígo 49 do Regulamento de Expropiación Forzosa de 26 de Abril de 1957, este Servizo resolveu proceder a efectua-lo pagamento dos Depósitos Previos e Indemnizacións por rápida ocupación correspondentes a expedientes de expropiación forzosa instruidos para o termo municipal de Ponteceso, con motivo das obras de “ MELLORA DA INTERSECCIÓN NA AC- 424 (PK 1+ 550) COA DP 6803 ACCESO A BALARES”, o cal terá lugar: Lugar: Casa Consistorial do Concello de Ponteceso Data: 18 de outubro de 2012 de 9:30 a 10:30 horas. Ós propietarios das fincas cuxa relación figura exposta no taboleiro de anuncios do Concello referido. O pagamento efectuarase polo Pagador deste Servizo. No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado ( notarial, xudicial ou do consulado), xa sexa xeral ou particular para este caso, e que deberán identificarse co Documento Nacional de Identidade, ou no seu defecto, polo coñecemento directo que testifique o alcalde ou secretario do Concello. Así mesmo comunícaselle que deberán comparecer ao acto xuntando as escrituras de propiedade das fincas e do D. N. I. A Coruña a, 24 SET.2012 O xefe do servizo Asdo. Antonio López Blanco
03/10/2012 | Administración LocalMunicipal
Touro
Anuncio de aprobación definitiva do expediente de modificación de créditos número 1/2012

EDICTO Modificación de créditos número 1 de 2012 Quedando definitivamente aprobado polo Pleno deste Concello o expediente de modificación de créditos número 1 de 2012, dentro do vixente presuposto municipal, por acordo tomado na sesión do 27 de xullo de 2012, polo importe de catrocentos quince mil (415.000,00 euros), en cumprimento do disposto no artigo 177 do R. D. L.2/2004, do 5 de marzo, faise público que despois deste expediente o resumo por capítulos do estado de gastos, do referido presuposto, queda do seguinte xeito: O que se fai público para o seu coñecemento, ós efectos oportunos. Touro, 24 de setembro de 2012. O alcalde Asdo.: Ignacio Codesido Barreiro
03/10/2012 | Administración LocalMunicipal
Narón
Licenza

Solicitouse da Alcaldía por HORMIGONES CARRAL S. L., licenza municipal para apertura dunha actividade de planta para fabricación de formigón, preparados e morteiros, emplazada na parcela X-7 - Sector IV- Polígono Río do Pozo, cumplindo o disposto no apartado 3° do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón 13 de setembro do ano 2012 O SECRETARIO XERAL Asdo.-ALFONSO DE PRADO FERNANDEZ- CANTELI
03/10/2012 | Administración LocalMunicipal
Santa Comba
Licenza

Solicitando desta Alcaldía GANADERIA CAKELO S. C. licenza municipal de actividade para a instalación dunha ESTABULACIÓN LIBRE DE GANDO VACUN DE LEITE, SALA DE ORDEÑO, OBRAS ANEXAS E FOSA DE PURÍN, a situar no lugar e parroquia de Fontecada, en cumprimento do disposto no art.8 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 10 de setembro de 2012 O ALCALDE, ASDO. ANTONIO M. LANDEIRA GALLARDO.
03/10/2012 | Administración LocalMunicipal
Ribeira
Anuncio do pago do depósito previo na expropiación dos terreos necesarios para a execución da obra “Colectores Xerais e EDAR de Corrubedo (OH.315.756)

No expediente de expropiación forzosa que se segue neste Concello para a obtención dos terreos necesarios para a execución da obra “Colectores xerais e EDAR de Corrubedo (OH.315.756)”, procedeuse, na data 24/09/2012, a formular, polo aparellador municipal, Folla de depósito previo á ocupación, en relación a cada unha das fincas obxecto da expropiación, tal e como, de xeito resumido, se describe a continuación, polo que se comunica que na data 05/10/2012 procederase ao pago do depósito previo mediante a súa consignación na Caixa de Depósitos. En cumprimento do disposto no artigo 59.5 da Lei 30/1992, do 26 de novembro, esta publicación e as demais oficiais servirán como notificación aos interesados que resulten descoñecidos, se ignore o lugar para a práctica da notificación ou ben porque intentada a notificación non se puido efectuar. Riveira, a 25 de setembro de 2012 A secretaria, Ángela Mª Viqueira Allo
03/10/2012 | Administración LocalMunicipal
Narón
Licenza

Solicitouse da Alcaldía por D. ALEJANDRO CASAS MANSO, licenza municipal para apertura dunha actividade de clínica dental, emplazada na R/ Rosal n° 44-Entr. “C”, cumplindo o disposto no apartado 3° do artigo 8 do Decreto 133/2008 de 12 de xuño polo que se regula a Avaliación da Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón 12 de setembro do ano 2012 O SECRETARIO XERAL Asdo.-ALFONSO DE PRADO FERNANDEZ- CANTELI
03/10/2012 | Administración LocalMunicipal
Boiro
Anuncio de delegación de funcións da Alcaldía

Tendo que ausentarme do termo municipal no día de hoxe. Logo de considera-lo disposto no artigo 63 da Lei 5/1997, do 22 de xullo, da administración local de Galicia, e nos artigos 44 e 47 do Regulamento de organización, funcionamento e réxime xurídico das entidades locais aprobado polo Real decreto 2686/1986, do 28 de novembro, en relación co previsto no artigo 20 da Lei 7/1985, do 2 de abril, Reguladora das bases do réxime local. Primeiro.- Delegar, ata o meu regreso, as funcións propias desta Alcaldía no concelleiro e primeiro tenente de alcalde desta corporación D. Naoufal Pape Nachon. Segundo.- Dar traslado do presente Decreto ó interesado para o seu coñecemento e aceptación, no seu caso, do contido. Terceiro.- Publica-lo presente Decreto no BOP, sen prexuizo de que surta efectos a partir do momento do seu outorgamento. Cuarto.- Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL. O que manda e asina o Sr. Alcalde en Boiro, sendo o día 25 de setembro de 2012, do que como secretaria xeral dou fe. O alcalde Ante min, a secretaria Juan José Dieste Ortigueira Raquel B. Bahillo Varela
03/10/2012 | Administración LocalMunicipal
Santiago de Compostela
Urbanismo
Anuncio de información pública LAP/311/2012

EGASA XXI SA solicitou licenza de apertura para SALON DE XOGOS en Rua AS CANCELAS, CENTRO COMERCIAL LOCAIS 2.13, 2.14 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/311/2012 pode consultarse no Negociado de Aperturas deste Concello. Santiago de Compostela, 24 de setembro de 2012 A Concelleira Delegada de Urbanismo Asdo: María Pardo Valdés
03/10/2012 | Administración LocalMunicipal
Ames
Aprobación liquidación padrón fiscal programa escola verán

Por acordo da Xunta de Goberno Local, de data 20/09/2012 aprobáronse as liquidacións correspondentes a: Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, para o Concello de Ames, será do día 21 de setembro de 2012 ao 21 de novembro de 2012, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 19/11/2012 obter un duplicado nas Oficinas de Recadación do Concello de Ames sitas en: Bertamiráns: Ru/ Entrerrios nº 6 Bx Tfno.981 88 49 19 Milladoiro: Ru/ de Abaixo nº 10 Bx OFICINA VIRTUAL: http://www.concellodeames.orgOs contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e desmais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, 21 de setembro de 2012 O alcalde Santiago V. Amor Barreiro
03/10/2012 | Administración LocalMunicipal
Carballo
Aprobación inicial da modificación da Ordenanza fiscal nº 6, reguladora das taxas pola prestación do servizo de recollida domiciliaria de lixo e residuos sólidos urbanos

O Pleno da Corporación, na sesión ordinaria do 24 de setembro de 2012 adoptou, entre outros, o acordo de aprobación inicial da modificación da Ordenanza Fiscal nº 6, reguladora das taxas pola prestación do servizo de recollida domiciliaria de lixo e residuos sólidos urbanos. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, ao día seguinte ao da publicación do anuncio no B. O. P. Carballo, 25 de setembro de 2012. O ALCALDE, Evencio Ferrero Rodríguez
03/10/2012 | Administración LocalMunicipal
Teo
Depuración de obrigas pendentes de pago procedentes de exercicios pechados

Téndose realizado as tarefas de comprobación contable por parte dos servizos económicos municipais, e coa finalidade de depurar todos aqueles saldos de obrigas pendentes de pago procedentes de exercicios pechados que xa non deben figurar na contabilidade municipal por entenderse prescritos, procédese de seguido a publicar a relación de terceiros e importes a que afectan ditos saldos, concedendo un prazo de dez días a efectos de que os interesados poidan presentar alegacións ou xustificantes que consideren oportunos para probar o seu dereito. Transcorrido dito prazo sen que se presenten alegacións, se dictará o correspondente decreto de depuración de saldos, que quedarán definitivamente eliminados da contabilidade municipal. Teo, 21 de setembro de 2012. O alcalde Martiño Noriega Sánchez
03/10/2012 | Administración LocalMunicipal
Ames
Expedientes para anulación de altas e/ou cambios de domicilio no padrón municipal de habitantes

No Departamento de Estatística do Concello de Ames instrúense expedientes de altas por cambio de residencia e cambios de domicilio dentro do termo municipal, no Padrón municipal de habitantes conforme ao procedemento do art.72 do Regulamento de poboación e demarcación territorial das entidades locais. Non obtendo resultado ao intento de notificación persoal aos interesados, procede, de conformidade co previsto nos artigos 59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, a publicación do presente anuncio no BOP, a fin de que no prazo de dez días contados dende o seguinte á súa publicación, os interesados nos procedementos poidan comparecer no Departamento de Estatística para coñecemento e constancia do contido íntegro do expediente que se indica e, de ser o caso, alegar e presentar os documentos e xustificacións que estimen oportunas. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 19 de setembro de 2012 O alcalde Santiago V. Amor Barreiro
24/10/2012 | Administración LocalMunicipal
Porto do Son
Información pública de solicitude de autorización de actividade

Neste concello estase a tramitar expediente para o outorgamento de licenza para a seguinte actividade: Actividade: explotación equina. Situación: lugar de Pena Maior, parroquia de Noal. Porto do Son ( A Coruña). Solicitante: DªLucia Fernanda Sanchez Angel Corteguera. O que se somete a información pública por un período de dez días hábiles, a contar desde o seguinte ao de publicación deste anuncio no Boletín Oficial da provincia, aos efectos de que todos os posibles interesados poidan examinar o expediente na Secretaría do Concello e formular por escrito as reclamacións ou observacións que xulguen oportunas. Porto do Son, 11 de outubro de 2012. O Alcalde- Presidente, Asdo. José Luis Oujo Pouso.
24/10/2012 | Administración LocalMunicipal
Ribeira
Cambio de titularidade de catro sepulturas no cemiterio municipal de Palmeira

ANUNCIO Cambio de titularidade de catro sepulturas no cemiterio municipal de Palmeira. Visto o escrito presentado con data 23 de abril de 2012 (Rexistro de Entrada n.º 5299) por D. Antonio Eduardo Mulligan Altur no que solicita o cambio ao seu favor dos dereitos funerarios correspondentes ás sepulturas cos números 1621, 1622, 1623 e 1624 sitas no cemiterio municipal de Palmeira, que figuran a nome do que subscribe e da súa nai, Severino Manuel Ion Danut De Ayguavives Berrosteguieta, xa falecida, de xeito que pase a ser el o único titular citado dos dereitos funerarios. Dado que no expediente non queda suficientemente acreditado, só se aporta a certificación literal da inscrición do nacemento de D. Antonio Eduardo Mulligan Altur, de que non existan máis fillos por parte da súa nai finada, Severino Manuel Ion Danut De Ayguavives Berrosteguieta. O que se fai público para xeral coñecemento e para os efectos previstos no artigo 25.2 da Lei 7/1985, do 2 de abril, reguladora das bases de réxime local e nos artigos 80.2j) e 81 a) da Lei 5/1997, do 22 de xullo, de administración local de Galicia, podendo as persoas interesadas consultar o expediente nas oficinas municipais (1.ª planta) da Casa Consistorial durante o período de quince días hábiles seguintes ao da publicación deste anuncio no Boletín Oficial da Provincia. Riveira, 15 de outubro de 2012. O ALCALDE Asdo.: Manuel Ruiz Rivas
24/10/2012 | Administración LocalMunicipal
Ribeira
Cambio de titularidade de dúas sepulturas no cemiterio municipal de Palmeira

ANUNCIO Cambio de titularidade de dúas sepulturas no cemiterio municipal de Palmeira. Visto o escrito presentado con data 09 de outubro de 2012 (Rexistro de Entrada n.º 13467) por Daniela Alexandra Rodriguez de Robles Ruiz Ogarrio no que solicita o cambio ao seu favor dos dereitos funerarios correspondentes ás sepulturas cos números 2351 e 2352 sitas no cemiterio municipal de Palmeira, que figuran a nome da súa nai, Angeles Bombardo Amoza, xa falecida, de xeito que pase a ser ela a nova titular dos citados dereitos funerarios. Dado que no expediente non queda suficientemente acreditado, só se aporta a certificación literal da inscrición do nacemento de D.ª M.ª del Rosario Núñez Pérez, de que non existan máis fillos por parte da súa nai finada, Angeles Bombardo Amoza. O que se fai público para xeral coñecemento e para os efectos previstos no artigo 25.2 da Lei 7/1985, do 2 de abril, reguladora das bases de réxime local e nos artigos 80.2j) e 81 a) da Lei 5/1997, do 22 de xullo, de administración local de Galicia, podendo as persoas interesadas consultar o expediente nas oficinas municipais (1.ª planta) da Casa Consistorial durante o período de quince días hábiles seguintes ao da publicación deste anuncio no Boletín Oficial da Provincia. Riveira, 11 de outubro de 2012. O ALCALDE Asdo.: Manuel Ruiz Rivas
24/10/2012 | Administración LocalMunicipal
Lousame
Delegación funcións da Alcaldía

Tendo que ausentarme do termo municipal os días 9, 10 e 11 de outubro de 2012, e considerando o disposto no artigo 63 da Lei 5/97, de 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986.1º.- Que os días 9, 10 e 11 de outubro 2012, me substitúa na totalidade das miñas funcións á primeira tenente de alcalde a Hanif Verdecia Mota.2º.- Dar traslado do presente decreto á interesada para coñecemento e aceptación, e no seu caso, do seu contido.3º.- Publicar o decreto no BOP, sen prexuízo de que produza efectos dende o día do seu outorgamento.4º.- Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 8 de outubro de 2012 Asdo.: A Alcaldesa Mª Teresa Villaverde Pais
24/10/2012 | Administración LocalMunicipal
Valdoviño
Aprobacion inicial M. B. E.1/2012 do orzamento nº 15

O Pleno do Concello de Valdoviño en sesión ordinaria de data 21 de setembro de 2012, aprobou inicialmente o expediente de modificación das bases de execución do orzamento do 2010, prorrogado para o 2012: (Expte.: M. B. E.1/2012) modificación da base nº 15 para incorporar unha nova subvención nominativa, que queda do seguinte xeito: O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 169.1 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais (TRLRFL). Se finalizado o prazo de exposición pública se presentasen reclamacións o Pleno disporá do prazo dun mes para resolvelas. De non presentarse reclamacións o expediente quedará definitivamente aprobado. O que se fai público para os efectos previstos na citada lexislación. Contra a aprobación definitiva poderase interpoñer recurso contencioso-administrativo ante a sala correspondente do tribunal Superior de Xustiza de Galicia no prazo de dous meses contados dende a data de aprobación definitiva. Valdoviño, 5 de outubro de 2012 O alcalde Asdo.: José Antonio Vigo Lago
24/10/2012 | Administración LocalMunicipal
Touro
Anuncio modificación Ordenanza abastecemento auga a domicilio

O Concello Pleno, en sesión ordinaria celebrada o día 28 de setembro de 2012, adoptou o acordo de aprobar inicialmente a modificación da Ordenanza fiscal reguladora da taxa de abastecemento de auga a domicilio. O expediente de aprobación exponse ao público nas oficinas municipais por un prazo de 30 días soltos, contados a partir do seguinte ao da publicación deste edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 17 do R. D. Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro a 11 de outubro de 2012. O Alcalde, Asdo.: Ignacio Codesido Barreiro.
24/10/2012 | Administración LocalMunicipal
Brión
Exposición pública de expediente de modificación de créditos

EDICTO O Pleno do Concello, en sesión ordinaria de data 17 de outubro de 2012, aprobou inicialmente o expediente de modificación de créditos MC 13/2012, de créditos extraordinarios, financiado con cargo a baixas por anulación parcial doutras partidas do estado de gastos do orzamento en vigor cunhas consignacións susceptibles de reducción. De conformidade co disposto no artigo 169 do texto refundido da Lei reguladora das facendas locais, exponse ao público o expediente polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións, o acordo entenderase definitivamente adoptado, debendo publicarse dita modificacion resumida por capítulos no BOP e no taboleiro de anuncios do Concello. Brión, 17 de outubro de 2012. O alcalde Asdo.: José Luis García García
24/10/2012 | Administración LocalMunicipal
Betanzos
Anuncio delegación de competencias

Con data vinte de xuño de dous mil doce, a alcaldía deste Concello dicta resolución pola que se eleva a definitiva a aprobación inicial da delegación de competencias tributarias na Deputación da Coruña relacionada coa taxa pola utilización privativa ou aproveitamentos especiais do solo, subsolo ou voo das vías públicas municipais, o que se fai público aos efectos oportunos. Betanzos, 16 de outubro de 2012. O ALCALDE-PRESIDENTE, Asdo.: Ramón García Vázquez
24/10/2012 | Administración LocalMunicipal
Brión
Exposición pública de expedientes de modificación de ordenanzas fiscais

EDICTO O Pleno do Concello, en sesión ordinaria de data 17 de outubro de 2012, aprobou provisionalmente a modificación das seguintes ordenanzas fiscais: – Ordenanza fiscal reguladora do imposto sobre bens inmobles. – Ordenanza fiscal reguladora do imposto sobre vehículos de tracción mecánica. – Ordenanza fiscal reguladora do imposto sobre o incremento de valor dos terreos de natureza urbana. – Ordenanza fiscal reguladora da taxa por actividades e servizos relacionados coa hixiene urbana. – Ordenanza fiscal reguladora da taxa pola subministración de auga. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, expóñense ao público os expedientes respectivos polo prazo de trinta días hábiles mediante anuncios no taboleiro de edictos do Concello e no B. O. P., prazo que comezará a contar desde o día seguinte ao da publicación do anuncio no B. O. P., dentro dos cales os interesados poderán examinar o expediente respectivo e presentar as reclamacións que estimen oportunas. No caso de que non se presenten reclamacións entenderanse definitivamente adoptados os acordos, ata entón provisionais, sen necesidade de acordo plenario, debendo facerse publicación íntegra do texto das modificacións aprobadas no BOP para a súa entrada en vigor. Brión, 17 de outubro de 2012. O alcalde Asdo.: José Luis García García
24/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30415. Obras de acondicionamento

CLAVE: DH W.15.30415 D. Jose Mª Rodríguez Vázquez con CIF XXXXXXXXX, e con enderezo en General Sanjurjo, nº 195, 11 º. 15006 A Coruña. Solicita AUTORIZACIÓN para obras de acondicionado e limpeza, na zona de policía do río Gandara, no lugar de Rúa Lendoiro, na parroquia de Barcala, no T. M. de Cambre. As obras solicitadas consisten na nivelación de terreo para axardinar, desbroce de marxen de regato e desatrancar rede de acometida particular. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 10 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
24/10/2012 | Administración LocalMunicipal
Cabanas
Emprazamento de recurso contencioso-administrativo número 0000183/2012

EDICTO Emprazamento dos interesados no recurso contencioso-administrativo do procedemento ordinario 0000183/2012 Pola Alcaldía deste Concello, con data 10 de outubro de 2012, ditouse decreto resolvendo remitir á Sala do Contencioso-Administrativo, Sección 1.ª, do Tribunal Superior de Xustiza de Galicia, o expediente administrativo correspondente ó recurso interposto pola Confederación Intersindical Galega contra a aprobación definitiva da modificación da RPT do Concello de Cabanas. O que se fai público para coñecemento de tódolos interesados en dito expediente, que son emprazados para que poidan comparecer como parte no mesmo no prazo de nove días, contados a partir da publicación do presente anuncio no Boletín Oficial da Provincia. Cabanas, 11 de outubro de 2012. O alcalde Asdo.: Germán Castrillón Permuy